b'\n_START_ARTICLE_\nAlfonsas Merkys\n_START_SECTION_\nBiografija\n_START_PARAGRAPH_\n1945\xc2\xa0m. baig\xc4\x97 Sal\xc5\xb3 \xc5\xbeem\xc4\x97s \xc5\xabkio mokykl\xc4\x85, 1945\xe2\x80\x931947\xc2\xa0m. mokslus t\xc4\x99s\xc4\x97 Vilniaus \xc5\xbeem\xc4\x97s \xc5\xabkio technikume. 1947\xe2\x80\x931948\xc2\xa0m. Lazdij\xc5\xb3 apskrities \xc5\xbeem\xc4\x97s \xc5\xabkio skyriaus vyr. agronomas, ved\xc4\x97jas. 1948\xe2\x80\x931949\xc2\xa0m. studijavo K. Timiriazevo \xc5\xbeem\xc4\x97s \xc5\xabkio akademijoje Maskvoje. 1949\xc2\xa0m. gr\xc4\xaf\xc5\xbeo \xc4\xaf Lietuv\xc4\x85 ir t\xc4\x99s\xc4\x97 studijas Vilniaus universiteto Gamtos moksl\xc5\xb3 fakultete. 1953\xc2\xa0m. baig\xc4\x97 Vilniaus universitet\xc4\x85, \xc4\xafgijo augal\xc5\xb3 fiziologo specialyb\xc4\x99. 1953\xe2\x80\x931956\xc2\xa0m. studijavo aspirant\xc5\xabroje Maskvos M. Lomonosovo universiteto Biologijos-dirvo\xc5\xbeemio fakulteto Augal\xc5\xb3 fiziologijos katedroje._NEWLINE_1957\xe2\x80\x931959\xc2\xa0m. Biologijos instituto, 1959\xe2\x80\x932000\xc2\xa0m. Botanikos instituto mokslo darbuotojas, 1961\xe2\x80\x932001\xc2\xa0m. Augal\xc5\xb3 fiziologijos laboratorijos vadovas, 1962\xe2\x80\x931981\xc2\xa0m. dar ir instituto direktorius pavaduotojas mokslo reikalams, 1981\xe2\x80\x931989\xc2\xa0m. direktorius. 1961\xe2\x80\x931970\xc2\xa0m. ir 1990\xe2\x80\x932001\xc2\xa0m. Vilniaus universiteto d\xc4\x97stytojas; nuo 1968\xc2\xa0m. profesorius. 1967\xc2\xa0m. biologijos moksl\xc5\xb3 daktaras.  Nuo 1976\xc2\xa0m. Lietuvos moksl\xc5\xb3 akademijos tikrasis narys, 1976\xe2\x80\x931992\xc2\xa0m. LMA prezidiumo narys.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 tyrim\xc5\xb3 svarbiausia sritis\xc2\xa0\xe2\x80\x93 augal\xc5\xb3 augimo fiziologija, tropizm\xc5\xb3 ir fitohormon\xc5\xb3 fiziolijos teorija. 1973\xc2\xa0m. kartu su kitais i\xc5\xa1tyr\xc4\x97 retardanto CCC panaudojim\xc4\x85 nuo kvie\xc4\x8di\xc5\xb3 i\xc5\xa1gulimo. Pirmasis \xc4\xafrod\xc4\x97, kad augalai mikrosvarumo s\xc4\x85lygomis (kosminiuose laivuose) gali praeiti vis\xc4\x85 ontogenez\xc4\x97s cikl\xc4\x85. Susintetino ir i\xc5\xa1tyr\xc4\x97 daugiau kaip 20 \xc5\xbeem\xc4\x97s \xc5\xabkio augalams svarbi\xc5\xb3 fitohormon\xc5\xb3 fiziologini\xc5\xb3 analog\xc5\xb3. Nuo 1988\xc2\xa0m. Lietuvos augal\xc5\xb3 fiziologijos draugijos pirmininkas. 1988\xe2\x80\x931995\xc2\xa0m. Lietuvos gamtos apsaugos draugijos pirmininkas. 1994\xe2\x80\x932001\xc2\xa0m. Lietuvos moksl\xc5\xb3 akademijos \xc5\xbeurnalo \xe2\x80\x9eBiologija\xe2\x80\x9c vyr. redaktorius. Paskelb\xc4\x97 daugiau kaip 350 mokslini\xc5\xb3 straipsni\xc5\xb3. 8 i\xc5\xa1radim\xc5\xb3 autorius.'